Close the Door – Pleached Poetry
On May 24, 2010 By thepoetryplatformIn Angela Prew, May 2010, Poetry Medieval Gauntlet Pair - Reenactment Wearable - AH6020N
HomeMen's ClothingChristmas Sale SpecialsMedieval Gauntlet Pair Energean: Δύο υποτροφίες σε αποφοίτους μεταπτυχιακού του ΤΕΙ Καβάλας
ENERGEAN: ΔΥΟ ΥΠΟΤΡΟΦΙΕΣ ΣΕ ΑΠΟΦΟΙΤΟΥΣ ΜΕΤΑΠΤΥΧΙΑΚΟΥ ΤΟΥ ΤΕΙ ΚΑΒΑΛΑΣ από Voria.gr article https://www.voria.gr/article/energean-dio-ipotrofies-se-apofitous-metaptichiakou-tou-ti-kavalas Υποτροφίες σε αποφοίτους του Μεταπτυχιακού Προγράμματος του ΤΕΙ Ανατολικής Μακεδονίας – Θράκης χορήγησε η Energean Oil & Gas 23.04.2018 15:05
23/04/2018, 15:05 |
Υποτροφίες σε αποφοίτους του Μεταπτυχιακού Προγράμματος του ΤΕΙ Ανατολικής Μακεδονίας – Θράκης χορήγησε η Energean Oil & Gas
Στη χορηγία υποτροφιών σε δύο αποφοίτους μεταπτυχιακού προγράμματος του ΤΕΙ Ανατολικής Μακεδονίας - Θράκης (ΤΕΙ Καβάλας) προχώρησε και φέτος ο όμιλος της Energean. 10,721,964 members (84,253 online) CodeProject::Workspaces
Last Visit: 31-Dec-99 18:00 Last Update: 9-Jul-14 19:12Refresh« Prev123456 Next »
.NET2.0 C#1.0 C#2.0 C#3.0 VS2008 C# ASP.NET .NET Visual-Studio Dev , + Related Articles Rita Dove – vertaling in Afrikaans
Rita Dove – vertaal deur Maria Snyman
Terug toe die aarde nuut was
en die hemel slegs ’n gefluister,
terug toe die name van dinge
nog nie tyd gehad het om vas te sit nie;
terug toe die ligste briesie
die somer in herfs laat smelt het,
toe al die populiere soet in rye en orde
het die wêreld geroep, en ek het geantwoord.
Elke aanblik het ’n aanstaring aan die brand gesteek.
Ek het na my asem gesnak en dit lewe genoem,
bedwelmd tussen lepelsvol suurlemoen sorbet.
Ek was pirouette en prag,
ek was filigrein en vlam.
Hoe kon ek my seëninge tel
as ek nie hul name geken het nie?
Terug toe alles nog moes gekom het,
het geluk oral uitgelek.
Ek het my beloftes aan die wêreld gegee,
en die wêreld het my daarheen gevolg.
Tags: Maria Snyman vertaling Rita Dove, Rita Dove vertaling in Afrikaans
Posted in Vertalings | Comments Off on Rita Dove – vertaling in Afrikaans
Posted in Vertalings | 21 Kommentare »
Yvette Christiansë – vertaling in Afrikaans
Yvette Christiansë – vertaal deur Daniel Hugo.
Elke dag, die nuwe aankomelinge.
In hul krete herken ons ons liggame.
Ons liggaam, gehoorsaam, bied geen weerstand
selfs al bid ons wanneer die dag breek.
Dagbreek ontbrand, dié wat neus toeknyp
sê: wees erkentlik, versaak woede, betuig dank.
Ons sê swaar dankie. Bene wat verskilfer fluit
nie van vreugde nie, kadawers is nie papawers nie.
Dié wat aankom en sterf, sing nie van
blydskap nie, maar ons sterkste weiering.
Dié wat kortstondig leef, dan sterf,
weier, woed selfs teen die horison.
Die horison dring aan, ons liggaam gehoorsaam,
ons wat leef. Ons eet, slaap, ontwaak.
Ons ontwaak omdat die horison ons dwing.
Die horison begrens ons dae.
Tussen dagbreek en die horison is ons dae
’n begin en einde, genaamd oos en wes.
Ons verval in dié name, ons val
en leer hierdie wêreld se lesse.
In so ’n wêreld word die nuwelinge
gemeet aan hul krete.
Vir my suster
het sy huis toe gekom
soos ’n meisie
en jy kon sien
hoe jonk sy was,
“Ek moes laat los,”
vertel sy vir almal
om die kombuistafel.
“Ek moes laat los.”
En sy het laat los
daardie week se loon,
die kraakvars klere,
die koek –
die Swartwoudkoek –
so baie het gebeur?
“Ek het dit só op my arm
gebalanseer gehad. En
al die skoon klere.”
Toe ek by die Stasie oorsteek –
“Ek het julle gesê
om nie daarlangs te loop nie,”
vat haar ma
die storie verder
soos ’n boom
teen ’n donderstorm,
die soort wat hael
aanbring van myle weg
met die geluid van ’n trein
wat op die huise afstorm –
het hy uit die skare losgeraak,
die vorm aangeneem
van ’n lang dun, getemperde lem.
Het losgeraak uit die skare,
wat braai op konkavure,
grondboontjies, bakkende aartappels,
Kannie onthou wat sy gesê het nie,
sê hy. Het vir jare onthou.
Kannie nou onthou nie. Jy moet vra,
gaan vra haar. Was dit in Engels?
Het hy gevloek met daardie
eerste eis? Of was die eerste eis
net die skielike pluk? Of die tweede,
toe sy terugruk? En toe
die flits van staal,
sy ontblote, dowwe woede.
“Ek het dit gedoen sonder om te dink.”
En die senings
in al ons polse
span saam en pluk
aan wat ons s’n is.
(Vert. deur Daniel Hugo)
Tags: Daniel Hugo vertalings, Yvette Christiansë vertalings
Posted in Vertalings | Comments Off on Yvette Christiansë – vertaling in Afrikaans
H.C. ten Berge – vertaling in Afrikaans
H.C. ten Berge – vertaal deur Daniel Hugo.
Jy wil die hede betrap
terwyl dit reeds nie meer bestaan nie.
Tyd is ’n deurgang, ’n geslote
loket waar jy steeds te laat kom –
Tyd is die verdelger.
Tyd heel niks nie, maar maak weer
nuwe wonde. Wat opbloei
word deur hom ontbind.
Tyd is diep geaard, hy ruik soos die seisoene.
’n Geur vervlugtig, ’n maand vergly.
Hy nestel in mis en vrugte, ’n roosboom, kastaiingblare.
Tyd gaan tuis in ’n verbygegane somer, seelug en herinnerde meisiehare.
Tyd skuil in babasalf, afgelope liefde, ’n vervalle vel.
Tyd is ’n slak wat ongeremd voortsnel. Vir kinders
verloop hy traag, maar sy vaart word deur niks gestuit nie
totdat jy opgebaar lê aan die rand van bittersoet waters.
’n Middagete in Linhó
Die paradys is glo ’n subtiele klank
en nie ’n plek nie.
’n Kleur miskien, die gewelf van die veranda
wat die tafel met die middagete in die skadu hou.
Die wynkaraf afgekoel, die skinkbord
ingelê met blou steentjies.
Die dowwe glans van die vloerteëls is rooi getint,
gedempte stemme agter groen luike
en Martinho, die kanarie, sing in sy koutjie.
Die huisslang tussen die agawe,
die vyeboom teen die muur.
’n Geur van dennehars, die wind
vanaf die berge,
die tinkelende klokkespel van glasstafies
aan ’n tou.
In die oop deur Maria met ’n tafelklokkie.
Zoemende insekte, akkedisse, hier en daar
geritsel van droë blare.
’n Deurskynende naaldekoker hang roerloos bo die vywerriet.
Gestol hierdie beeld, ontsnap uit die vergetelheid:
Dit is al dertig jaar lank twaalfuur.
Gewaste vrugte, steeds vars, raak droog
in ’n vergiet.
Uit: “Sermoen aangaande het paradijs”
Vert. deur Daniel Hugo.
Tags: H.C. ten Berge vertalings
Posted in Vertalings | Comments Off on H.C. ten Berge – vertaling in Afrikaans
Konstantinos Kavafis. Vertaling in Afrikaans
Konstantinos Kavafis. Vertalings in Afrikaans deur Cas Vos.
Terugkeer van Griekeland af
Vir Breyten, om Parool / Parole te vier
So, ons is amper daar, Hermippos.
Die dag ná môre, so lyk dit – dit was die kaptein se murmeling.
Ons skip voel die deining van ons seë,
die waters van Ciprus, Sirië, en Egipte,
die geliefde waters van ons hartlande.
Hoekom is jou mond vol swye?:
het ’n gloed van geluk nie opgevlam
hoe verder Griekeland se rook weggedwarrel het nie?
Wat baat dit om onsself te blinddoek?
Dit sou sekerlik nie ware Griek wees nie.
Dis tyd om ons aan die waarheid oor te gee;
ons is ook Grieke – wat anders dan? –
maar met Asiatiese passie en gevoelens,
passie en gevoelens
soms met koue harte teenoor die Hellenisme.
Dit is nie geskik vir ons as filosowe, Hermippos,
om in van ons kleinsielige konings se spore te loop nie
(onthou hoe ons vir hulle binnesmonds gelag het
toe hulle by ons lesings opgedaag het?)
Met hulle glansende gehelliniseerde mantels,
Macedoniese uiterlikhede (vanselfsprekend),
het hulle dan en wan met ’n Arabiese kleur gepronk,
’n kiertjie kalklig wat hulle nie kon weerstaan nie.
En tot hoeveel lagwekkende laagtes het die dwase gedaal
om alles onder ’n dekmantel in te vee!
Nee, dit stuit ons teen die bors.
Vir Grieke soos ons deug die soort kleinsieligheid nie.
Ons moet nie ons koppe laat hang
vir die Siriese en Egiptiese bloed in ons are nie;
ons behoort dit waarlik te eer, te swel van trots.
Nota: Konstantinos Kavafis het die gedig in 1914 geskryf. Die gedig bly tydloos en aktueel. In Breyten Breytenbach se Versamelde Toesprake / Collected Speeches wat onder die titel Parool / Parole gebundel is, kom die gedig voor. Dit is die slot van Breyten se toespraak (Notes from the Middle World). Fernando Pessoa lecture, eThekwini, 7 October 1996.
© Vert. deur Cas Vos / 2016
Tags: Konstantinos Kavafis. Cas Vos vertalings
W.H. Auden – vert./tr in Afrikaans . Helize van Vuuren
Vlugteling-blues – WH Auden
Sê die stad het tien miljoen siele,
Party woon in paleise, ander in hole;
Maar daar’s nie plek vir ons, my lief, daar is nie plek vir ons.
Eens had ons ‘n land en ons dag dis reg,
Kyk na die atlas en jy vind dit daar:
Soontoe kan ons nie nou nie, my lief, soontoe kan ons nie nou nie.
In die dorpskerkhof groei daar ‘n ou taksusboom,
Elke lente bloei hy opnuut:
Ou paspoorte kan dit nie doen nie, my lief, ou paspoorte kan dit nie doen nie.
Die konsul het op die tafel geslaan en gesê,
“Sonder ‘n paspoort is jy amptelik dood”:
Maar ons lewe nog, my lief, ons lewe nog.
Was by ‘n komitee: hul’t my ‘n stoel aangebied;
My hoflik gevra om oor ‘n jaar terug te keer:
Maar waarheen moet ons vandag, my lief, waarheen moet ons vandag?
Kom by ‘n openbare vergadering; die spreker staan op en sê,
“Laat ons hul in, steel hul ons daaglikse brood”:
Hy’t oor my en jou gepraat, my lief, oor my en jou.
Gedog ek hoor die donderweer rommel in die lug;
Dit was Hitler oor Europa, seggende, “Hul moet dood”:
O, ons was in sy gedagte, my lief, hy’t oor ons gepraat.
Het ‘n poedel gesien in ‘n trui met ‘n borsspeld,
Het ‘n deur sien oopgaan om ‘n kat in te laat:
Maar hul was nie Duitse Jode nie, my lief, hul was nie Duitse Jode nie.
Was af na die hawe en het op die kaai gestaan,
Het die visse sien swem asof hul vry is:
Net tien voet weg, my lief, net tien voet weg.
Het deur ‘n woud geloop, die voëls in die bome gesien;
Hul was sonder politici en het rustig gesing:
Hul was nie die menslike spesie nie, my lief, hul was nie die menslike spesie nie.
Gedroom ek sien ‘n gebou met tien vloere,
‘n Duisend vensters en ‘n duisend deure:
Nie een van hul was ons s’n nie, my lief, nie een van hul was ons s’n nie.
Het op ‘n groot plein in die vallende sneeu gestaan;
Tien duisend soldate marsjeer op en af:
Soekend na jou en my, my lief, soekend na jou en my.
(1939. In: “Ten songs”, Collected shorter poems 1927-1957)
Vert. deur dr. Helize van Vuuren/2016
Refugee blues – WH Auden
Tags: Helize van Vuuren vert. van Refugee blues deur WH Auden, Refugee blues WH Auden vert. in Afrikaans, Vlugteling-blues WH Auden vert., WH Auden. Vertaling in Afrikaans
Posted in Vertalings | 5 Kommentare »
Anne Carson. Vertaling in Afrikaans
Anne Carson. Vertaal deur/tr. by Maria Snyman
In die begin was daar dae eenkant gesit vir verskeie take.
Op die dag wat Hy geregtigheid moes skep
het God besig geraak met die maak van ‘n naaldekoker
en tred verloor met tyd.
Dit was omtrent twee duim lank
met turkoois kolletjies al langs sy rug af soos Lauren Bacall.
God het gekyk hoe hy sy klein draadelmbogies buig
toe hy besig raak met die skoonmaak van die transparante kas van sy kop.
Die oogballe gemonteer op die kas
het dié en daardie kant toe roteer
soos hy elke hoekie poleer.
Binne-in die kas
wat glaserig swart was soos die vensters van ‘n onderdorpse bank
kon God die masjienerie sien gons
en Hy het gekyk hoe die gegons
die hele ent langs turkoois kolletjies afreis tot by die punt van die stert
en daarvandaan asemhaal as lig.
Sy swart vlerke het in en uit getril.
(God's justice, Anne Carson. Vert. deur Maria Snyman)
(From: “Glass, Irony and God”, Anne Carson. 1995)
Tags: Anne Carson translations, Anne Carson vertaling in Afrikaans